PATVIRTINTA

Klaipėdos Hermano Zudermano gimnazijos direktoriaus

2022 m. rugsėjo 20 d.

įsakymu Nr. VI-150

**KLAIPĖDOS HERMANO ZUDERMANO GIMNAZIJOS**

**ĖMINIŲ PAĖMIMO LIGOS NUSTATYMO TYRIMUI ATLIKTI IR (AR) SAVITESTAVIMO ORGANIZAVIMO IR VYKDYMO TVARKA**

**I SKYRIUS**

**BENDROSIOS NUOSTATOS**

1. Klaipėdos Hermano Zudermano gimnazija (toliau – Gimnazija) savitestavimo organizavimo tvarka (toliau – Tvarka) nustato esant poreikiui Gimnazijoje savitestavimo organizavimą savikontrolės greitaisiais SARS-CoV-2 antigeno testais (toliau – savikontrolės tyrimas).
2. Tvarkos tikslas – užtikrinti Gimnazijoje efektyvią COVID-19 ligos, kaip pavojingos užkrečiamosios ligos, profilaktiką ir kontrolę siekiant laiku sumažinti ir likviduoti šios ligos išplitimą.
3. Savitestavimas Tvarkoje suprantamas kaip savarankiška veikla, kurią atlieka mokinys, prižiūrimas visuomenės sveikatos specialisto ar instruktuoto Gimnazijos vadovo paskirto atsakingo darbuotojo.
4. Savikontrolės tyrimo procesą Gimnazijoje koordinuoja visuomenės sveikatos specialistas (toliau VS specialistas) ar jam nesant Gimnazijos vadovo įgaliotas asmuo.
5. Tvarkoje naudojamos sąvokos ir apibrėžimai:
   1. **Mėginys** – ėminys ar jo dalis, paruošta arba iš karto tinkanti tirti cheminiais, biocheminiais, genetiniais, biologiniais, mikrobiologiniais ir kitais būdais.
   2. **COVID-19 liga (koronaviruso infekcija)** – tai užkrečiamoji liga, plintanti oro – lašiniu būdu.
   3. **Mokinys** – asmuo, kuris mokosi.
   4. **Tėvai (globėjai)** – mokinio atstovai pagal įstatymą, t. y. vaiko tėvai / globėjai, įstatymų nustatytais atvejais – valstybinė vaiko teisių apsaugos institucija.
   5. **Gimnazijos darbuotojas** – Gimnazijoje dirbantys pedagogai, administracijos bei kiti darbuotojai.
   6. **VS specialistas** – visuomenės sveikatos specialistas, vykdantis sveikatos priežiūrą Gimnazijoje.
   7. Tvarka parengta vadovaujantis Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672 „Dėl Visuomenės sveikatos priežiūros mokykloje tvarkos aprašo patvirtinimo“.

**II SKYRIUS**

**SAVIKONTROLĖS TYRIMO ORGANIZAVIMO TVARKA**

6. Savitestavimas Gimnazijoje vykdomas mokiniui pasireiškus ūmiems viršutinių kvėpavimo takų infekcijų požymiams, karščiuojant ar pasireiškus kitiems Covid-19 infekcijai būdingiems simptomams.

7. Sutikimą mokykloje vykdyti mokinių savitestavimą, mokinių tėvai (globėjai) išreiškia pasirašydami mokymosi sutartį.

8. Įvertinus mokinio būklę, VS specialistas, jam nesant Gimnazijos vadovo paskirtas atsakingas darbuotojas, informuoja tėvus apie mokinio būklę, bei pasiūlo atlikti greitąjį SARS-CoV-2 antigeno testą Gimnazijoje arba informuoja apie galimybę greitąjį SARS-CoV-2 antigeno testą pasiimti ir atlikti namuose.

9. Mokiniai nuo 16 m. patys sprendžia apie savitestavimo atlikimo eigą, atlieka savitestavimą Gimnazijoje ar namuose.

10. Atliekant savitestavimą ugdymo įstaigoje, ėminius antigeno testams atlikti mokiniai imasi savarankiškai, prižiūrint VS specialistui ar Gimnazijos vadovo paskirtam atsakingam darbuotojui.

11. Atlikus antigeno testą, rezultatą vertina VS specialistas ar Gimnazijos vadovo paskirtas atsakingas darbuotojas.

12. Atlikus greitąjį SARS-CoV-2 antigeno testą Gimnazijoje ar davus greitąjį SARS-CoV-2 antigeno testą į namus, testo panaudojimo faktas ir rezultatas (jei žinomas) fiksuojamas Covid-19 greitųjų testų panaudojimo registracijos žurnale (1 priedas).

13. SARS-CoV-2 antigeno testai laikomi VS specialisto kabinete, už SARS-CoV-2 antigeno testų naudojimą atsakingas VS specialistas, o jam nesant Gimnazijos vadovo paskirtas atsakingas darbuotojas.

14. Gimnazija sudaro tinkamas sąlygas mokiniui Gimnazijoje atlikti greitąjį SARS-CoV-2 antigeno testą.

**III SKYRIUS**

**SAVIKONTROLĖS TYRIMO ATLIKIMO TVARKA**

15. Savitestavimo eiga:

15.1 paruošiama vieta, kurioje planuojamas atlikti antigeno testas – išvalomi, išdžiovinami paviršiai, ant kurių bus padėtas mokinio testavimo rinkinys;

15.2. prieš pradedant testavimą patikrinama, ar nepažeista antigeno testo pakuotė bei ar pakuotėje įdėtos visos rinkinio dalys, paruošiamas antigeno testas naudojimui kaip nurodyta naudojimo instrukcijoje;

15.3. padedant VS specialistui ar Gimnazijos vadovo paskirtam atsakingam darbuotojui, mokinys įpareigojamas laikytis šių taisyklių:

15.3.1 atidžiai perskaityti antigeno testo instrukciją kartu su VS specialistu ar Gimnazijos vadovo paskirtu atsakingu darbuotoju;

15.3.2. atlikti rankų higieną šiltu vandeniu ir muilu arba dezinfekcine priemone kartu su VS specialistu ar Gimnazijos vadovo paskirtu atsakingu darbuotoju prieš ir po antigeno testo atlikimo;

15.3.3. paimti ėminį ir įvertinti savo testo rezultatą pagal gamintojo nurodytas instrukcijas;

15.3.4. saugiai supakuoti panaudotą greitojo antigeno testo rinkinį į atskirą maišelį, jį išmesti į šiukšlių konteinerį;

15.4. atliekant antigeno testą, VS specialistui ar Gimnazijos vadovo paskirtam atsakingam darbuotojui rekomenduojama naudoti vienkartines apsaugos priemones;

15.5. vietą, kurioje buvo atliktas antigeno testas, išvalo ir dezinfekuoja VS specialistas ar Gimnazijos vadovo paskirtas atsakingas darbuotojas.

16. Antigeno testų panaudojimas ir rezultatai po jų įvertinimo pagal gamintojo nurodytas instrukcijas registruojami į Covid-19 greitųjų testų panaudojimo registracijos žurnalą (1 priedas).

17. Veiksmai nustačius teigiamą antigeno testą:

17.1 VS specialistas ar Gimnazijos vadovo paskirtas atsakingas darbuotojas informuoja mokinio tėvus (globėjus) apie gautą teigiamą antigeno testo rezultatą ir rekomenduoja kreiptis į mokinį prižiūrintį gydytoją.

17.2. Mokinys izoliuojamas, kol atvyks iškviesti tėvai (globėjai).

17.3. Mokinys, kuriam 16 m. ir daugiau išleidžiamas iš Gimnazijos į namus savarankiškai.

18. Covid-19 greitųjų testų panaudojimo registracijos žurnalas laikomas visuomenės sveikatos kabinete.

**IV SKYRIUS**

**BAIGIAMOSIOS NUOSTATOS**

19. Duomenys apie savikontrolės tyrime dalyvaujančius mokinius ir antigeno testų rezultatai yra konfidencialūs ir tvarkomi laikantis 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kituose teisės aktuose, reglamentuojančiuose asmens duomenų apsaugą, nustatytų reikalavimų.

**\_\_\_\_\_\_\_\_\_\_\_\_\_\_\_**

Savitestavimo organizavimo vykdymo tvarkos

1 priedas

**COVID-19 GREITŲJŲ TESTŲ PANAUDOJIMO REGISTRACIJOS ŽURNALAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **EilNr.** | **Data** | **Vardas, pavardė** | **Klasė/**  **grupė** | **Testo panaudojimas** | | **Testo rezultatas (jei žinomas)** | **Testavęs arba testą išdavęs asmuo** | **Pastabos** |
| **Duota į namus** | **Testuota mokykloje** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |